CELEX: C2006/048/27
Language: et
Date: 2006-02-25 00:00:00
Title: Kohtuasi C-423/05: Euroopa Ühenduste Komisjoni  29. novembri 2005.  aasta hagi Prantsuse Vabariigi vastu

25.2.2006   
            
            
               ET
            
            
               Euroopa Liidu Teataja
            
            
               C 48/14
            
         Euroopa Ühenduste Komisjoni 29. novembri 2005. aasta hagi Prantsuse Vabariigi vastu
   (Kohtuasi C-423/05)
   (2006/C 48/27)
   Kohtumenetluse keel: prantsuse
   Euroopa Ühenduste Komisjon esitas 29. novembril 2005 Euroopa Ühenduste Kohtule hagi Prantsuse Vabariigi vastu. Hageja esindajad on A. Caeiros ja M. Konstantinidis, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Prantsuse Vabariik ei ole võtnud vajalikke meetmeid, et:
               
                           —
                        
                        
                           tagada jäätmete taaskasutamine või kõrvaldamine viisil, mis ei sea ohtu inimeste tervist ega kahjusta keskkonda ning et keelata jäätmete hülgamine, kaadamine või järelvalveta kõrvaldamine;
                        
                     
                           —
                        
                        
                           tagada, et iga jäätmevaldaja annab jäätmed käitlemiseks era- või avalikule jäätmekogumisettevõttele või ettevõttele, kes teeb kõrvaldamistoimingud või taaskasutamisele suunatud toimingud või tagaks ise jäätmete taaskasutamise või kõrvaldamise vastavalt nõukogu 15. juuli 1975. aasta direktiivile 75/442/EMÜ jäätmete kohta (1);
                        
                     
                           —
                        
                        
                           tagada, et rajatistel või ettevõtetel, kes teevad kõrvaldamistoiminguid või taaskasutamisele suunatud toiminguid, oleks selleks pädeva asutuse luba;
                        
                     
                           —
                        
                        
                           tagada, et prügilate, millele on antud luba või mis tegutsevad nõukogu 26. aprilli 1999. aasta direktiivi 99/31/EÜ prügilate kohta (2) ülevõtmise ajal, s.o 16. juulil 2001, käitaja koostab ja esitab enne 16. juulit 2002 pädevatele asutustele kinnitamiseks prügila vastavusse viimise kava, milles on andmed loa tingimuste kohta, ja kõik parandusmeetmed, mida käitaja peab vajalikuks, ning tagada, et prügila vastavusse viimise kava esitamise järel teevad pädevad asutused lõpliku otsuse, kas käitamist võib jätkata, ning et sulgeda nii kiiresti kui võimalik prügilad, millele ei ole antud luba tegevust jätkata või heaks kiita vajalikud tööd ja kehtestada kava täitmiseks vajalik üleminekuaeg. Seetõttu on Prantsuse Vabariik rikkunud eelpool nimetatud direktiivi 75/442/EMÜ (muudetud direktiiviga 91/156/EMÜ (3)) artiklitest 4, 8 ja 9 ning direktiivi 99/31/EÜ artikli 14 punktidest a, b ja c tulenevaid kohustusi.
                        
                     
         
               2)
            
            
               mõista kohtukulud välja Prantsuse Vabariigilt.
            
         Väited ja peamised argumendid
   Komisjon väidab, et kuna Prantsuse Vabariik lubab oma territooriumil suure hulga ebaseaduslike ning järelvalveta prügilate tegutsemist ning ei ole võtnud kõiki vajalikke meetmeid, et tagada jäätmete kõrvaldamine viisil, mis ei sea ohtu inimeste tervist ega kahjusta keskkonda, siis on Prantsuse Vabariik rikkunud nõukogu direktiivi 75/442/EMÜ jäätmete kohta (muudetud direktiiviga 91/156/EMÜ) artiklitest 4, 8 ja 9 tulenevaid kohustusi. Prantsuse ametiasutused nimetatud rikkumisi ei vaidlusta. Küll aga vaidlustavad nad komisjoni väited ebaseaduslike prügilate arvu kohta ning kinnitavad, et nende prügilate mõju keskkonnale on väike, kuna loata tegutsevad prügilad võtavad vastu üksnes rohelisi jäätmeid, kivipuru ja suurjäätmeid.
   Prantsuse ametiasutuste edastatud teave ei ole piisav hindamaks lubade andmise süsteemi vastavust direktiivi 75/442/EMÜ artikli 9 nõuetele: ladestamiste, mille pindala on alla 100 m2 ja mille kõrgus on alla 2 m, samuti selliste jäätmete taaskasutamisele suunatud toimingute jaoks ei ole luba vaja. Prantsuse ametiasutuste tõlgendus, mille kohaselt on ebaseaduslikud üksnes sellised prügilad, mida käitab ilma loata kohalik omavalitsus, on vale, kuna on võimalik, et ka eraisik käitab ilma loata prügilat.
   Seni edastatud teabe põhjal võib komisjon oletada, et vastupidiselt direktiivi 99/31/EÜ artiklis 14 sätestatule ei ole rajatised või ettevõtted, kes teevad kõrvaldamistoiminguid ilma loata, esitanud enne 16. juulit 2002 pädevatele asutustele kinnitamiseks prügila vastavusse viimise kava iga ebaseadusliku või järelvalveta prügila kohta. Prügila, mida ei ole võimalik eelpool nimetatud direktiivi nõuetega vastavusse viia, tuleb koheselt sulgeda. Ebaseaduslike, ilma vastavusse viimise kavata ja ilma loata prügilate tegutsemine rikub direktiivi 99/31/EÜ artiklit 14.
   
      (1)  EÜT L 194, 25.7.1975, lk 39.
   
      (2)  EÜT L 182, 16.7.1999. lk 1.
   
      (3)  EÜT L 78, 26.3.1991, lk 32.